Nariadenie Komisie (ES) č. 2163/2001
zo 7. novembra 2001
o technických spôsoboch prenosu štatistických údajov o cestnej nákladnej doprave
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1172/98 z 25. mája 1998 o štatistických výkazoch o cestnej nákladnej doprave [1], zmenené a doplnené nariadením Komisie (ES) č. 2691/1999 [2], a najmä na jeho článok 5 ods. 2 a článok 9,
keďže:
(1) v súlade s článkom 5 ods. 2 nariadenia (ES) č. 1172/98 Komisia určí opatrenia na prenos údajov členskými štátmi;
(2) je potrebné dostatočne podrobne špecifikovať formát, v akom sa majú údaje prenášať do Eurostatu, aby sa zaistilo rýchle a nákladovo efektívne spracovanie údajov;
(3) toto nariadenie nemení status premenných, ktoré sú v nariadení (ES) č. 1172/98 uvedené ako nepovinné;
(4) opatrenia v tomto nariadení sú v súlade so stanoviskom Výboru pre štatistický program, zriadeného rozhodnutím Rady 89/382/EHS, Euratom [3],
PRIJALA TOTO NARIADENIE:
Článok 1
Technický formát na prenos údajov Komisii (Eurostatu) je definovaný v prílohe k tomuto nariadeniu.
Členské štáty budú používať tento formát pre údaje týkajúce sa referenčného roku 2002 a nasledujúcich rokov.
Článok 2
Členské štáty odovzdajú Komisii (Eurostatu) údaje a metadáta, ktoré sú podľa tohto nariadenia požadované v elektronickej forme v súlade s normou o výmene, ktorú navrhla Komisia (Eurostat).
Článok 3
Toto nariadenie nadobúda účinnosť 20. deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 7. novembra 2001